તહેવારની સાથોસાથ જોડાયેલું ધાર્મિક માહાત્મય જ્વેલરી ડિઝાઇનમાં પણ છલકાય છે. માંગલિક પ્રસંગમાં કે તહેવારની પૂજામાં પહેરવા માટે ગણપતિ, ક્રિશ્ના અને લક્ષ્મીજી ઉપરાંત તમે વિષ્ણુ, ગણપતિના વિવિધ સ્વરૂપો, નાગદમન જેવી કૃષ્ણ લીલાને પેન્ડન્ટમાં બનાવડાવીને અલગપ્રકારનું ટેમ્પલ જ્વેલરી ક્લેક્શન તૈયાર કરાવડાવી શકો. ટેમ્પલ જ્વેલરી થોડા હાર્ડ ફોર્મમાં હોવાથી દક્ષિણમાં ખૂબ લોકપ્રિય છે, પરંતુ મેટ્રો અને મેગા સિટીની આધુનિકાઓને પસંદ પડે તેવું ડિઝાઇનર ક્લેક્શન પણ મળી રહ્યું છે. ગિફ્ટ આપવા માટે પણ ટેમ્પલ જ્વેલરી એક ઉમદા વિકલ્પ છે.